אלכסנדר מרקל

אלכסנדר מרקל (בגרמנית: Alexander Merkel, בקזחית: Александр Меркель, נולד ב-22 בפברואר 1992) הוא כדורגלן קזחי-גרמני המשחק בחתא ובנבחרת קזחסטן בעמדת הקשר.

קריירת מועדונים
מרקל נולד בקזחסטן להורים ממוצא גרמני, ובגיל 6 חזר עימם לגרמניה. מרקל התחיל לשחק כדורגל במחלקת הנוער של שטוטגרט, ובגיל 16 הצטרף לזו של מילאן. הוא היה שותף לזכייה של קבוצת הנוער בקופה איטליה לנוער לראשונה מזה 25 שנה. ב-8 בדצמבר 2010 ערך את הופעת הבכורה הרשמית שלו בקבוצה הבוגרת במשחק נגד אייאקס אמסטרדם במסגרת שלב הבתים של ליגת האלופות. את הופעת הבכורה שלו בליגה ערך נגד קליארי.

בתחילת עונת  קיבלה גנואה 50% מכרטיס השחקן שלו במסגרת העברתו של סטפן אל שעראווי שעשה את הדרך ההפוכה. ב-20 באוגוסט 2011 ערך את הופעת הבכורה שלו עבור גנואה בניצחון 3-4 נגד נוצ'רינה במסגרת הקופה איטליה. ב-17 בינואר 2012 חזר מרקל למילאן, הפעם כשחקן מושאל מגנואה. בסיום העונה רכשה גנואה את ה-50% בהם החזיקה מילאן ב-5 מיליון אירו. ב-3 בינואר 2013 מרקל חתם ביחד עם חברו לקבוצה מסאהודו אלהאסן באודינזה, במסגרת עסקת העברתו של אנטוניו פלורו פלורס שעשה את הדרך ההפוכה. אודינזה החזיקה אז ב-50% מכרטיס השחקן שלו, וביוני  רכשה את שאר האחוזים תמורת 1.78 מיליון אירו.

ב-3 בינואר 2013 הושאל לווטפורד מהפוטבול ליג צ'מפיונשיפ. ב-14 ביולי 2014 הושאל לגראסהופרס ציריך השווייצרית. ביולי 2016 הצטרף מרקל לפיזה האיטלקית, אך כעבור עשרה ימים בלבד עזב את המועדון, ושוחרר באופן רשמי כעבור שבועיים. באוגוסט 2016 חתם מרקל בבוכום מהבונדסליגה השנייה.

בינואר  חתם באדמירה ואקר מליגת העל האוסטרית.

ב-29 ביולי 2018 מרקל חתם בהראקלס אלמלו מליגת העל ההולנדית.

ב-13 בספטמבר 2020, מרקל חתם באל-פייסלי מליגת העל הסעודית.

ב-19 באוגוסט 2021 מרקל הצטרף לגזיאנטפ מהליגה הטורקית השנייה. ב-19 במאי 2023 שוחרר מהמועדון וכעבור כחודש וחצי חתם בחתא מליגת העל של איחוד האמירויות הערביות.

קריירה בינלאומית
בצעירותו, שיחק מרקל בכל הנבחרות הצעירות של גרמניה. בדצמבר  הצהיר כי הוא מעוניין לייצג את נבחרת רוסיה אך התקשה לקבל אזרחות רוסית. בפברואר  הצהיר כי הוא מעוניין לשחק עבור הנבחרת הבוגרת של גרמניה. במרץ  החליט לייצג את נבחרת קזחסטן, וב-6 בספטמבר 2015 ערך את הופעת הבכורה שלו בנבחרת בתיקו 0-0 נגד  במסגרת מוקדמות יורו 2016.

קישורים חיצוניים

כדורגלנים קזחים
קשרי כדורגל קזחים
קשרי כדורגל גרמנים
כדורגלנים גרמנים
כדורגלני מילאן
כדורגלני גנואה
כדורגלני אודינזה
כדורגלני ווטפורד
כדורגלני גראסהופרס ציריך
כדורגלני פיזה
כדורגלני בוכום
כדורגלני אדמירה ואקר
כדורגלני הראקלס אלמלו
כדורגלני אל-פייסלי
כדורגלני נבחרת קזחסטן
ספורטאים זרים באיטליה
ספורטאים זרים באנגליה
ספורטאים זרים בשווייץ
ספורטאים זרים באוסטריה
ספורטאים זרים בהולנד
ספורטאים זרים בערב הסעודית
ספורטאים זרים בטורקיה
ספורטאים זרים באיחוד האמירויות הערביות
קזחים שנולדו ב-1992
גרמנים שנולדו ב-1992